כביש 6400

כביש 6400 הוא כביש אורך מקומי שמקשר את המועצות המקומיות ריינה ומשהד לנוף הגליל. וכן בין נוף הגליל לבין מערכת הדרכים הבינעירונית ובפרט לכביש 79 המגיע עד לקריות שבמפרץ חיפה. הכביש הוא דו-מסלולי (שני נתיבים בכל צד).

העבודות לסלילת הכביש החלו במרץ 1998, ונערכו בין היתר כהכנה גם לקראת ביקור האפיפיור יוחנן פאולוס השני בישראל בשנת 2000.

כביש 6400 מתחיל בסמוך לבתי העלמין החדש והישן של נוף הגליל.

הכביש חוצץ בין המועצה המקומית ריינה, לבין שכונות נוף הגליל שעל רכס הר יונה.

בספטמבר 2001 נחנך גשר הר יונה המחבר את שכונות הר יונה עם כביש 6400.

בקצה הכביש במקטע הנפגש עם כביש 79 וכביש 754 בצומת ריינה, נערך בימים אלה פרויקט תשתיתי גדול לבניית שני גשרי רכבת באורך של כ-ק"מ, העוברים בין היתר מעל הצומת. העבודה עליהם ועל הכבישים הסמוכים להם צפויה להימשך כ-3 שנים.

על תוואי חלקו הצפוני של הכביש צפויה לקום מסילת הרכבת הקלה חיפה–נצרת, כמו כן במקטע באורך 0.1 קילומטרים מצומת משהד תוקם תחנת הרכבת הקלה "ריינה". כחלק מהפרויקט מתבצעות חפירות ארכאולוגיות מקדימות במקום. העבודה להשלמת כל פרויקט הרכבת הקלה בקו חיפה-נצרת אמורה להסתיים עד לשנת 2027.

צמתים לאורך הכביש

ראו גם 
 כבישי ישראל

קישורים חיצוניים
 רק"ל חיפה נצרת, התנעת תכנון לרשויות מחוזות חיפה והצפון ,05.03.20, חברת דנה הנדסה.

הערות שוליים

ישראל: כבישים
נוף הגליל: תחבורה
הגליל התחתון: כבישים צמתים ומחלפים